પરિણામ ના દિવસે તે ઉત્તરવહી જોવા પણ ન આવ્યો.આ જ રીતે વર્ષ પૂર્ણ થયું અને વાર્ષિક પરીક્ષા આવી. વાર્ષિક પરીક્ષા ના પરિણામ માં પણ શિક્ષિકાએ શૂન્ય જ લખ્યું.પરંતુ ‘રાઈટ ટુ એજ્યુકેશન’ અંતર્ગત અદ્રશ્ય ને નાપાસ કરી શકાય તેમ ન હતું.તેથી શિક્ષિકા એ તેના જુના વર્ષ ના પ્રગતિ પત્રક મુજબ માર્ક લખીને પાસ કરવાનું નક્કી કર્યું.શાળાના નિયમ અનુસાર દર વર્ષ ના અંતે પ્રગતિ પત્રક સાથે શિક્ષકે વિદ્યાર્થીના વર્તન અનુસાર અહેવાલ આપવાનો રહેતો.જેમાં ધોરણ ૬ ના અહેવાલ માં લખેલ હતું: “અદ્રશ્ય તેની આગવી લય ગુમાવી ચુક્યો છે. તેને માનસિક સહાય ની જરૂર છે.જો હવે અદ્રશ્ય નું ધ્યાન ન રાખવામાં આવે તો તેનું ભવિષ્ય બગડી શકે તેમ છે.”નવા શિક્ષિકા ને નવાઈ લાગી અને જુના તમામ વર્ષ ના વર્તન અહેવાલ ચકાસવાનું નક્કી કર્યું.